**ПРЕПИС-ИЗВЛЕЧЕНИЕ ОТ РЕШЕНИЯТА НА ОБЩИНСКИ СЪВЕТ – ТРЯВНА, ОБЛ. ГАБРОВО, ГЛАСУВАНИ НА ЗАСЕДАНИЕ, НА 05.09.2018 г., ПРОТОКОЛ № 11**

 **ПО ТОЧКА ПЕТА**

**Предложение относно разрешаване за формиране на паралелки в ОУ „Проф. Пенчо Николов Райков“ – гр. Трявна през учебната 2018-2019 г., на основание чл. 68, ал. 1, т. 2, ал. 2, ал. 4, т. 2 и чл. 69, ал. 1 и ал. 2 от Наредба за финансирането на институциите в системата на предучилищното и училищното образование (обн., ДВ, бр. 81 от 10.10.2017 г., изм. и доп., бр. 31 от 10.04.2018 г., в сила от 01.01.2018 г.)**

**Вносител: Кметът на общината**

**Р Е Ш Е Н И Е № 138**

На основание чл. 21, ал. 1, т. 23, ал. 2 от ЗМСМА, чл. 68, ал. 1, т. 2, ал. 2, ал. 4, т. 2 и чл. 69, ал. 1 и ал. 2 от Наредба за финансирането на институциите в системата на предучилищното и училищното образование (обн., ДВ, бр. 81 от 10.10.2017 г., изм. и доп., бр. 31 от 10.04.2018 г., в сила от 01.01.2018 г.), Общински съвет – Трявна

**Р Е Ш И:**

1. Дава съгласие в ОУ „Проф. Пенчо Николов Райков“ – гр. Трявна през учебната 2018-2019 г. да бъдат формирани следните паралелки:

1. I клас – една паралелка с 9 (девет) ученици;
2. II клас – една паралелка с 10 (десет) ученици;
3. III клас – една паралелка с 4 (четири) ученици;
4. IV клас – една паралелка с 11 (единадесет) ученици;
5. V клас – една паралелка с 16 (шестнадесет) ученици;
6. VI клас – една паралелка с 11 (единадесет) ученици;
7. VII клас – една паралелка с 11 (единадесет) ученици.

2. Упълномощава Кмета на Община Трявна да отправи мотивирано искане до началника на Регионално управление на образованието – Габрово за разрешение паралелките в I и III клас на ОУ „Проф. Пенчо Николов Райков“ – гр. Трявна да бъдат формирани с по-малко от 10 ученици.

Прието с 13 гласа „за“, 0 „против“, 0 „въздържал се“.

**ПРЕДСЕДАТЕЛ НА ОБЩИНСКИ СЪВЕТ – ТРЯВНА:**

 **/ СИЛВИЯ КРЪСТЕВА /**